У апошнім, V раздзеле практычна ўсе дакументы распавядаюць пра падзею, якая паказала значную сілу літоўскіх нацыянальных дзеячоў – Вялікі вленскі сойм 1905 года. На яго сабралася каля 2 000 чалавек (у тым ліку з паветаў, дзе беларусы складалі большасць). Справа ў тым, што яшчэ ў часы, калі выдавалася “Aušra”, налічвалася каля 250 літоўскіх актывістаў. І такія якасныя і колькасныя зрухі адбыліся дзякуючы неверагоднай актыўнасці інтэлігенцыі, якая, нягледзячы на сваю нешматлікасць, змагла дасягнуць масавай падтрымкі і мабілізаваць розныя сацыяльныя слаі літоўскага грамадства для дасягнення палітычных мэтаў.